揚子鱷

揚子鱷，又叫做鼉，俗稱豬婆龍、土龍，係鱷魚一種，中國特有。種種鰾魚之中，揚子鱷入最細之列。

分佈 
揚子鱷主要喺中國長江中下游，揚子江一帶搵到。附近草澤同湖泊，都係佢棲身之所。

食物 
主要以魚類、甲殼類、蛙類、水鳥為主。

繁殖 
6月交配，7至8月間產卵生蛋。

揚子鱷亦係所有鱷魚品種中唯一會冬眠嘅一種，每年11月份進入「初冬眠階段」，水溫低過12度就會進入「深冬眠階段」。喺「初冬眠階段」，揚子鱷無嗮胃口，匿埋喺個窿裏頭，有時重會爬出來喺岸邊曬太陽，畀人惹就會咬人。而到咗「深冬眠階段」佢就成日瞓覺，無嗮攻擊力，人甚至可以摸摸可以抱抱，要到第二年嘅3月底到4月初先會醒。

種群繁殖、動向 

現時，嘉道理農場暨植物園、香港海洋公園同香港動植物公園都有養揚子鱷，嘉道理農場所養嘅揚子鱷係2007年由香港海洋公園送嘅。而舊時荔園動物園亦養過揚子鱷，同大象天奴一樣都係園內養得最耐嘅動物。安徵揚子鱷養殖場每年有300條配額畀公園申請飼養，價錢係每 10cm 要100文人民幣。

資料來源 
《中國重點野生動物研究叢書：揚子鱷》
《中國珍稀動物》
《兩生爬行類圖鑑》
香港動植物公園揚子鱷介紹

相 

鱷魚